Translations:Growth/Analytics updates/Welcome survey initial report/4/hu

A Növekedés csapat "Személyre szabott első nap" projektjének részeként 2018. november 19-én, nem sokkal 19:00 (UTC) után telepítettük az Üdvözlő felmérést a cseh és a koreai Wikipédiára. A felmérés célja, hogy összegyűjtsünk néhány kezdeti információt az új felhasználókról, hogy személyre szabhassuk az első napjukat a wikin, és segítsük őket céljaik elérésében. A telepítés előtt közzétettünk egy kísérleti tervet, melyben részletezzük, hogy mit és miért fogunk mérni. Ez az oldal a csapatunk első jelentése a felmérés eredményeiről, melyet részletesebb elemzések követnek majd, amik a kísérleti tervben szereplő különböző kérdésekkel foglalkoznak.